Kranj, 22.oktober 2013

**POVABILO NA SKUPINO ZA STARŠE**

**»DELAVNICE ZA AKTIVNO IN KOMPETENTNO STARŠEVSTVO »**

*Dragi starši, svojci, rejniki in skrbniki!*

Šolsko leto je že v polnem teku, zato vas v okviru našega dnevnega Škrlovec ponovno vabimo na »**Delavnice za aktivno in kompetentno starševstvo**«. Z njim želimo nadgraditi delo z vašimi otroci in mladostniki na način, da tudi vas aktivno vključimo v naše aktivnosti.

Ker želimo narediti srečanja zanimiva in privlačna za vas, bodo potekala v sproščenem vzdušju, v katerem se boste spoznali med sabo, vzpostavili medsebojno zaupanje, ter ga nadgradili s poznavanjem aktualnih tem v povezavi z družino, ki se bodo prilagajale glede na vaše zanimanje.

Za boljšo predstavo naj naštejem samo nekaj tem: “Zanima me kdo si ti (otrok) in pomagal ti bom spoznati, kdo sem jaz”, “(Ne)pridnost kot impulz za samostojnost in kreativnost”, “Sobivanje v strpnosti, miru, tolerance in nenasilju do sebe in okolice”,”Varna navezanost kot dota za varen let iz domačega gnezda”, “Dobri starši so pomirjeni s svojimi pomanjkljivostmi, zato nimajo pomislekov vzgajati zadovoljne in nepopolne otroke z napakami”, “Spoštovanje in uglašenost z otrokom kot najboljša prtljaga za samospoštovanje, samozavest in razvoj lastne individualnosti”....

Srečanja bodo kombinacija predavanj, skupinskega pogovora, igranja vlog in individualnega dela na sebi v obliki »domačih nalog«, ki bodo vezane na opazovanje določenega vedenja in vaših ter mladostnikovih reakcij.

Skupino za starše bo vodila Martina Guzelj doktorantka zakonske in družinske terapije iz izobraževalnega in terapevtskega centra Familija.

Delavnice bodo potekale ob sredah, od 17:30 do 19:00 ure v zgornjih prostorih Škrlovca.

 **Vabimo vas na uvodno delavnico skupine za starše,**

**ki bo v sredo, 6. novembra 2013 ob 17:30 uri, v prostorih Škrlovca**

**(hišna št. Škrlovec 2) v mestnem jedru Kranja.**

**Svojo udeležbo prosim potrdite na telefonski številki** 04/23-73-515 oz. 040-190-560 ali po e-pošti: info@skrlovec.net vsak delavnik od 10. do 18. ure.

V upanju na skupno snidenje, vas lepo pozdravljam,

 Polona Ovsenar, univ.dipl.pedag

 vodja Škrlovca.